**EELNÕU 2021/356**

**KOMISJONID:**

|  |  |
| --- | --- |
| eelarve- ja arengu- | JK |
| haridus- |  |
| kultuuri- |  |
| majandus- | X |
| revisjoni- |  |
| sotsiaal- |  |

**VILJANDI LINNAVOLIKOGU**

OTSUS

### 27. mai 2021 nr

Aktsiaseltsi Viljandi Veevärk

põhikirja muutmine

Kohaliku omavalitsuse korralduse seaduse § 22 lõike 1 punkti 24 ja § 35 lõike 3, äriseadustiku § 300 ja Aktsiaseltsi Viljandi Veevärk põhikirja punkti 6.10.1 alusel Viljandi Linnavolikogu

**o t s u s t a b:**

1. Muuta Aktsiaseltsi Viljandi Veevärk põhikirja ja kinnitada Aktsiaseltsi Viljandi Veevärk põhikiri uues redaktsioonis (lisatud).

2. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

3. Otsus jõustub teatavakstegemisest.

(allkirjastatud digitaalselt)

## Helir-Valdor Seeder

linnavolikogu esimees

# Koostaja(d): Marko Kotsar

**Esitatud:**

**Esitaja:** Viljandi Linnavalitsus **Ettekandja:** Kalvi Märtin

**Lk arv:**

**Hääletamine:** koosseisu häälteenamus

Seletuskiri

**Aktsiaseltsi Viljandi Veevärk põhikirja muutmine**

Eelnõu eesmärk on muuta AS Viljandi Veevärk põhikirja, suurendades aktsiaseltsi aktsiakapitali lubatavat miinimum- ja maksimummäära.

Kohaliku omavalitsuse korralduse seaduse (KOKS) § 22 lõike 1 punkt 24 kohaselt on linna poolt äriühingu ja sihtasutuse asutamine, lõpetamine ning põhikirja kinnitamine ja muutmine volikogu ainupädevuses. KOKS § 35 lõige 3 sätestab, et kui aktsiaseltsil on ainsaks aktsionäriks linn, siis selle aktsiaseltsi põhikirja ja selle muudatused kinnitab kohaliku omavalitsuse volikogu. Äriseadustiku § 341 lõige 3 sätestab, et kui aktsiakapitali suurendamise tõttu tuleb muuta põhikirja, tuleb põhikirja muutmine otsustada enne aktsiakapitali suurendamist.

Eelnõuga muudetakse AS Viljandi Veevärk põhikirja punkti 3.1, sõnastades selle järgnevalt: „3.1. Aktsiaseltsi miinimumkapital on 1 200 000 (üks miljon kakssada tuhat) eurot ja aktsiaseltsi maksimumkapital on 4 800 000 (neli miljonit kaheksasada tuhat) eurot.“

Aktsiakapitali miinimum- ja maksimummäära suurendamine on tingitud sellest, et käesoleva aasta algusest on aktsiaseltsi aktsiakapitali tegelikuks väärtuseks 1 200 000 eurot ehk hetkel kehtiva põhikirja järgi on tegemist maksimaalse lubatava aktsiakapitali väärtusega. Põhikirja muutmata ei ole vajaduse tekkimisel enam võimalik aktsiakapitali suurendada ja vastavalt kehtivale regulatsioonile ei saa suurendamine toimuda enne kui põhikirja muutmise otsus on vastu võetud.

Selleks, et põhikiri võimaldaks aktsiakapitali vajadusel ka pikemas perspektiivis suurendada, on käesoleva eelnõuga ettepanek senist lubatud aktsiakapitali vahemikku neljakordistada ehk senisest maksimummäärast 1 200 000 eurot saab edaspidi miinimummäär ja aktsiakapitali võimalikuks maksimummääraks saab 4 800 000 eurot. Aktsiakapitali tegelikku muutmist saab vajadusel operatiivselt otsustada juba linnavalitsus volikogu poolt sätestatud vahemikus.

Eelnõuga ei kaasne Viljandi linnale täiendavat tulu ega kulu.

(allkirjastatud digitaalselt)

Marko Kotsar

õigusteenistuse juht